Diari Oficial de la Generalitat Valenciana


Sumari del DOGV 4234, del 23-04-2002 (2002/3371)

ORDRE de 12 de març de 2002, de la Conselleria de Cultura i Educació, per què s'autoritza l'ampliació de l'especialitat de grau mitjà de Percussió al Conservatori Professional de Música Lluís Milà de titularitat municipal de l'Ajuntament de Xàtiva (València).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/3371


Data del document
:   12-03-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Xàtiva

ORDRE de 12 de març de 2002, de la Conselleria de Cultura i Educació, per què s'autoritza l'ampliació de l'especialitat de grau mitjà de Percussió al Conservatori Professional de Música Lluís Milà de titularitat municipal de l'Ajuntament de Xàtiva (València). [2002/3371]
  
L'expedient ha sigut iniciat pel representant de l'Ajuntament de Xàtiva, en sol·licitud d'autorització per a l'ampliació de l'especialitat de grau mitjà de Percussió del Conservatori Professional de Música de titularitat municipal de Xàtiva.
  
En el Conveni de 22 de setembre de 1994, entre la Generalitat Valenciana (Conselleria de Cultura, Educació i Ciència) i l'Ajuntament de Xàtiva, es va reconéixer la validesa acadèmica oficial dels ensenyaments de música de grau mitjà a impartir al centre de titularitat municipal transformat en Conservatori Municipal professional de música.
  
La clàusula segona de l'addenda de 28 de maig de 2001 al conveni abans mencionat, modifica la clàusula octava d'este, establint que les modificacions que es produïsquen en els ensenyaments, instal·lacions i altres requisits mínims del conservatori seran aprovats per ordre del conseller de Cultura i Educació.
  
Vist l'informe favorable de la Unitat d'Inspecció Educativa.
  
Vista la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril), pel que s'establixen els requisits mínims dels centres que impartisquen ensenyaments artístics i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar al Conservatori Professional de Música Lluís Milà, de Xàtiva, amb codi 78170264, de titularitat municipal, l'ampliació dels seus ensenyaments amb l'especialitat de grau mitjà de percussió.
  
Segon
  
La present autorització produirà efectes des de l'inici del curs acadèmic 2001/2002.
  
Tercer
  
Qualsevol modificació dels termes d'esta ordre requerirà la preceptiva autorització de l'administració educativa.
  
Disposició addicional
  
La present ordre es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 12 de març de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),
  
la subsecretària,
  
CARMEN NACHER PEREZ